text: Adəḵə psaɫə zıɫağə-sa Həćıḵu Rae qıxiğəşaş Qəbərdeymi, Šərjəsmi, Adıgeymi is di ɫəpqəğuxəm ya dialektxər qanəu zı literaturəbzə diʔə ẋuauə, xaməṩ şıpsəu adıgəxər qeḵuəḻəžu zı qəralıšxuə dıẋužınu i nəgu qızərıṩiğəhər, di ṩəblər ṩənığəm zərıxuəmınəẋueinšər, ṩənığər ɫaᵽənığəu zərışıtım i şapẋə adə-anəxəm ya bınım zərıramığəɫağur, ṩənığə zıbğədəɫır qızərıpxuəmığəpćənur, apxuədəxər zərışhəxuitır, tınšu zərıdamıšəxıfır, ejaᵽə ḵuə ya sabiyxəm xuəfaşə guɫıtə adə-anəxəm zərıxuamıṩır, abıxəm ćıxu qiṩıḵın papṩə ya ğaṩəm xətın zərıxueyr nəsu zərızəxamıṩıḵır, qaləxəm ya mızaquəu, ijıpstu adıgə quažəxəm unağuəxəmi, sabiy ğəsaᵽəxəmi, kurıt ejaᵽəxəmi ṩəi ⱬıi xaməbzəḵə zərışızəpsaɫə ẋuar ɫəpqım di thəmışḵağəxəm zəraşışır, urısıbzəmrə injılızıbzəmrə yajmi, qəzıɫxuam qıʔuraɫha bzər yapə irağəşın, yağəḵuətən, di ʔəmıṩə iɫ ɫaᵽənığəxər tẋuməžın zərıxueyr, anədəɫxubzəḵə mıpsaɫə sabiym di ɫəpqım qıtemıxuə nəğuəṩ gupsısə zəriʔənur, nobə bınım iramıta adıgə şıʔəḵəm, gupsısəḵəm, ʔuramıɫha adıgəbzəm qıpəḵuəu ⱬı ẋua ćıxu zeinšəxər zdaᵽıžım adə-anər qışıxutənır qızərıxəḵınḵə ẋunur, ɫəpqım ʔuəxu zərızədaṩəfınu, zərızəquəuvəfınu, ẋıbarxər zərızıɫağəʔəsıfınu «Adıgə psaɫə» gazetım ʔə zərıtramıʒər, ar qızəramığəsəbəpır.